Opasne posledice iranskih pretnji
Međunarodna zajednica priprema se za mogući pokušaj Teherana da zatvori važnu rutu za prevoz nafte, u odgovoru na novi embargo EU
Gotovo petina svetske nafte prevozi se kroz Ormuski moreuz, uglavnom do azijskih i evropskih zemalja. Lućan Puljarezi, iz Fondacije za istraživanje energetske politike, kaže da bi pokušaj da se blokira ta ruta napravio pometnju na tržištima nafte. " Uz sve veću potražnju u Kini i drugim zemljama u ekspanziji, ozbiljnost situacije i dugotrajnost većih cena goriva uglavnom bi zavisili od toga koliko bi moreuz bio zatvoren i da li bi druge zemlje koje proizvode naftu bile spremne da zadovolje potražnju. Najnovija runda evropskih sankcija obuhvate i zamrzavanje iranske imovine i zabranu uvoza nafte iz te zemlje u Evropu. Iranski zakonodavci su, reagujući na odluku EU, početkom nedelje ponovo zapretili da će zatvoriti stratešku rutu. Mnogi zapadni analitičari veruju da Iran nema stvarnu nameru da to uradi. Puljarezi međutim nije siguran. Nafta čini 80 odsto iranskog stranog prihoda - oko 2 miliona barela dnevno. Vašington upozorava da neće dozvoliti Teheranu da zatvori moreuz. Sama pretnja blokade je međutim dovela do najvećih cena goriva u poslednjih godinu dana. . Puljarezi ističe da nestabilnost u velikom broju najvećih svetskih proizvođača nafte doprinosi ekonomskoj nesigurnosti za potrošače, te da bi mogla da poremeti već usporeni globalni oporavak. To, kako smatra, ističe potrebu za povećanjem domaće proizvodnje u Sjedinjenim Državama.